શણગારેલા બળદો,ગાડા,ઉંટ અને અશ્વો,પરંપરા અને લોકસંસ્કૃતિને ધબકતી રાખે છે. 'ફજેત ફારકા' તરીકે ઓળખાતા જાયન્ટ વ્હીલ્સ,જાદુના ખેલ,મોતના કુવાના દિલધડક દ્રશ્યો મેળાની રોનક વધારે છે.વિશ્વભરના સહેલાણીઓ આ મેળો માણવા આવી ચઢે છે અને સ્થાનિક કલાકારો દ્વારા બનાવાયેલ માટીકામ,મોતીકામ,વાંસકામ,ભરતકામની વસ્તુઓ ખરીદી પોતાના રાષ્ટ્રમાં યાદગીરી સ્વરૂપે લઇ જાય છે.તરણેતર જવા માટે નજીકનું એરપોર્ટ અમદાવાદ અને રાજકોટ છે.સુરેન્દ્રનગરથી રોડમાર્ગે અંદાજીત ૭૦ કી.મી જેટલું અંતર થાય છે.